Asia ya Kati ni eneo kubwa katikati ya bara la Asia. Kuna maelezo yanayotofautiana kati yao kuhusu eneo lenyewe. Mara nyingi nchi zifuatazo huhesabiwa humo: Kazakhstan Turkmenistan Uzbekistan Kyrgyzstan Tajikistan Zote zilikuwa jamhuri za Umoja wa Kisovyeti. UNESCO imeongeza pamoja na nchi tano hizo nchi zifuatazo: Mongolia Shinjang (China ya magharibi, pamoja na Tibet) Uajemi ya kaskazini-mashariki Afghanistan Pakistan ya magharibi sehemu za Siberia ya kusini (Urusi) Kihistoria eneo hili limeitwa mara nyingi kwa jina "Turkestan" kwa sababu ilikaliwa au inakaliwa hadi leo na watu wanaotumia lugha za Kiturki.